กสิกรอวดโฉมซื้อกองทุนออนไลน์
บลจ.กสิกรไทย อวดโฉม K-Cyber Invest ใหม่ ครบเครื่องซื้อกองทุนออนไลน์ ตั้งเป้าปีนี้ใช้บริการเพิ่มขึ้น 100%
9 พ.ค. 2555

บลจ.กสิกรไทย อวดโฉม K-Cyber Invest ใหม่ ครบเครื่องซื้อกองทุนออนไลน์ ตั้งเป้าปีนี้ใช้บริการเพิ่มขึ้น 100%
น.ส.ยุพาวดี ตู้จินดา ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) กสิกรไทย เปิดเผยว่า บลจ.กสิกรไทยได้พัฒนาระบบการให้บริการ K-Cyber Invest หรือบริการลงทุนในกองทุนรวมทางอินเทอร์เน็ตอย่างครบถ้วนแล้ว จึงตั้งเป้าการเติบโตของยอดผู้ใช้บริการผ่าน K-Cyber Invest ประมาณ 100% จากปัจจุบันมีผู้ใช้บริการ 6.5 หมื่นราย
ผู้ลงทุนที่มีบัญชีกองทุนของ บลจ.กสิกรไทยอยู่แล้ว สามารถเปิดบัญชีกองทุนเพิ่มเติมง่ายๆได้ด้วยตนเองและสามารถลงทุนกับกองทุนใหม่ที่อยู่ระหว่างการเสนอขายครั้งแรก (IPO) รวมทั้งกองทุนอื่นๆ พร้อมบริการยืนยันการทำรายการลงทุนทางอินเทอร์เน็ตไปยังอีเมล์ของผู้ลงทุน ช่วยให้การลงทุนเป็นไปด้วยความสะดวกยิ่งขึ้นและลดภาระของผู้ลงทุนในการเดินทางไปทำธุรกรรมดังกล่าวที่สาขา 
นอกจากนี้ผู้ลงทุนสามารถกำหนดการทำรายการซื้อ-ขายกองทุนล่วงหน้าได้ด้วยตนเองและเพิ่มบริการแจ้งเตือนกองทุนครบอายุเพื่อเอื้อต่อการเตรียมวางแผนการลงทุนอย่างต่อเนื่องสำหรับผู้ลงทุนในกองทุนตราสารหนี้ประเภทกำหนดอายุโครงการอีกด้วย
สำหรับผู้ที่สมัครใช้บริการเสริม K-Mutual Fund e-NEWS and Report ยังสามารถเลือกรับข้อมูลเกี่ยวกับสถานการณ์การลงทุนรายสัปดาห์ ข้อมูลกองทุนเสนอขายใหม่ (IPO) ข้อมูลเปิดพอร์ต 6 เดือน และรายงานประจำปีของกองทุนต่างๆ ผ่านทางอีเมล์ โดยบริการ Market Update ใหม่ล่าสุดนี้จะมีข้อมูลแนวโน้มเศรษฐกิจทั้งในประเทศและต่างประเทศที่มีผลต่อการลงทุน  พร้อมทั้งทิศทางการลงทุนในสินทรัพย์ต่างๆ ครบถ้วนทั้งในและต่างประเทศ
“ผู้ลงทุนสามารถสมัครใช้บริการ K-Cyber Invest ได้ทาง www.kasikornasset.com หากใช้บริการดังกล่าวตั้งแต่ 1 พ.ค. – 31 ก.ค. 2555 และมีการ log in เข้ามาใช้บริการในระบบภายใน 31 ส.ค. 2555 จะได้รับพวงกุญแจ Angry Birds Space และหากแนะนำสมาชิกใหม่เข้ามาใช้บริการจะได้รับของสมมนาคุณอีก 1 ชิ้น”น.ส.ยุพาวดี กล่าว